recursal/SuperWikiNEXT-32B huggingface dataset:
בית הכנסת באפרניי
**בית הכנסת באפרניי** שוכן בשדרות בולברד דה לה מוט 11, (boulevard de la Motte) בעיר אפרניי (אנ') במחוז מארן (אנ') שבחבל שמפן ארדן הצרפתית. המבנה רשום כמבנה היסטורי מאז מאי 2004.

קהילה יהודית
------------

בימי הביניים הייתה בעיר קהילה יהודית חשובה. במרכז העיר עדיין קיים רחוב שמכונה "רחוב היהודים". בטרם מלחמת העולם השנייה הייתה בעיר קהילה יהודית קטנה שהושמדה בשואה. כיום מונה הקהילה כ-12 משפחות ובית הכנסת נמצא בשימוש לעיתים רחוקות. מחוץ לעיר שוכן בית עלמין יהודי שנבנה בשנת 1860. ב-25 בינואר 2009 נמצאו ציורי צלבי קרס על שער בית העלמין.

בית הכנסת
---------

בית הכנסת הוקם בשנות 90–1889 בידי האדריכל הנרי קלואה, והוא החליף את בית הכנסת שנוסד ב-1865. המבנה שוקם לאחר שניזוק קשות בהפצצה בשנת 1918 במהלך מלחמת העולם הראשונה. על הגמלון בחזית הנאו-ביזנטי ועל הגמלון בצד הדרומי מותקנים חלונות שושנה, שמופיע בהם מגן דוד. בית הכנסת נחנך בספטמבר 1890.

חלון השושנה של בית הכנסת

קישורים חיצוניים
----------------

ויקישיתוף מדיה וקבצים בנושא **בית הכנסת באפרניי** בוויקישיתוף
* Dominique Jarrassée: L'âge d'or des synagogues. Éditions Herscher, Paris 1991, מסת"ב 2-7335-0149-6

| בתי כנסת במחוז מארן |
| --- |
| 

|  |  |
| --- | --- |
| שאלון-אן-שמפן • ריימס • אפרניי • ויטרי-לה-פרנסואה | טראם |

 |

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb17144007h (data)

 |
**נחש מים מאורה** (שם מדעי: ***Natrix maura***) הוא מין של נחש ממשפחת הזעמניים השייך לסוג נחש מים. הוא מצוי בטבע רק בדרום אירופה ובמערב-צפון אפריקה. מכונה גם **נחש מים צפעי** עקב מבנה ראשו הדומה מעט לצפע, אף שאין לו אף קשר עם בני משפחת הצפעיים.

תיאור
-----

נחש זה מצוי בנהרות רדודים, אגמים ולעיתים נדירות נמצא גם במים מליחים. הוא דומה מאוד למין נחש מים אירופי, אך בעל צבעים דהויים יותר. צבעו אפור, חום או אדמדם עם פסים דקים שחורים לאורך צידי הגוף והבטן צהובה. העיניים גדולות עם טבעות צהובות והראש מוארך מעט. אורך נחש בוגר יכול להגיע ל-83 סנטימטרים ואורך הזנב ל-17 סנטימטרים. עם זאת לרוב הוא נפוץ באורך 50 סנטימטרים.

נחש המים הוא צייד תוקפני אך חסר שיני-ארס, הניזון מדגים שונים, צפרדעים ושאר דו-חיים ושאר יצורי מים. יונקים ועופות נאכלים רק לעיתים נדירות והנחש מצוי רוב זמנו בתוך המים. הוא פעיל יום הנח במשך היום בין סלעים או חללי עצים על הקרקע. אם הוא מותקף הוא מסוגל לפלוט ריח דוחה מבלוטות אנאליות.

תפוצה
-----

הנחש נמצא במקווי מים בדרום-מערב אירופה ובצפון-מערב אפריקה, במדינות: פורטוגל, ספרד, צרפת, צפון-מערב איטליה ואולי אף בדרום שווייץ. כמו כן הוא הופץ לאנגליה. באפריקה הוא מצוי במרוקו, צפון אלג'יריה, צפון-מערב לוב וצפון עד מרכז תוניסיה.

קישורים חיצוניים
----------------

ויקישיתוף מדיה וקבצים בנושא **נחש מים מאורה** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* EOL
* ADW
* ITIS
* NCBI
* GBIF
 |

הערות שוליים
------------

1. ↑  נחש מים מאורה באתר הרשימה האדומה של IUCN

|  |  |
| --- | --- |
| בקרת זהויות עריכת הנתון בוויקינתונים | 
* GND: 7674120-5

 |
**דוב דנינגרי** (שם מדעי: ***Ursus deningeri***) הוא מין נכחד של דוב גדול, אשר חי באירואסיה במהלך תקופת הפליסטוקן. הוא דמה במראהו לדוב חום ובעבר שויך אליו הוא אך הופרד למין עצמאי ב-1904. המאובנים שלו התגלו ברחבי אירופה ואסיה ומהם נראה שהיה בעל תפוצה רחבה מאוד. הוא שגשג במשך 1.7 מיליון שנה מלפני 1.8 מיליון שנה עד ללפני 100,000 שנה מזמננו.

המאובנים שלו התגלו באזורים שונים, מרביתם בחללי מערות או בהרים, שם הסתתר ממזג האוויר הקשה של תקופת הקרח. המאובנים נמצאו בין השאר במונגוליה, אנגליה, ספרד, איטליה, טורקיה, איראן וצ'כיה.

דוב זה הגיע לאורך 2.5 מטרים והגיע למשקל 150 עד 600 ק"ג, כך שהיה קטן יותר מהדוב החום ומדוב המערות שחיו לצידו באירואסיה של תקופת הקרח. ייתכן גם שהיה אביהם של דוב המערות ושל המין *Ursus savini*. הוא היה בעל לסתות דקות יותר משל הדוב המצוי שדמו ללסתות מינים פרימיטיביים יחסית בסוגו והיה בעל ניבים רחבים גדולים מאוד בקדמת הפה. הוא היה אוכל-כול שגיוון בכל מזון אפשרי.

בשנת 2013 שיחזרו מדענים גרמנים את הגנום המיטוכונדריאלי של הדוב מממצאים בני 300 אלף שנה מאזור הנתון בקפאת-עד.

קישורים חיצוניים
----------------

ויקישיתוף מדיה וקבצים בנושא **דוב דנינגרי** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* NCBI
* GBIF
 |

הערות שוליים
------------

1. ↑  Dabney & al. 2013. PNAS. "Complete mitochondrial genome sequence of a Middle Pleistocene cave bear reconstructed from ultrashort DNA fragments" doi: 10.1073/pnas.1314445110
בית הכנסת באירקוטסק
אנדרטה לקורבנות הפאשיזם בחצר בית הכנסת
**בית הכנסת באירקוטסק** הוא בית הכנסת העתיק ביותר ברוסיה, השוכן ברחוב קרל ליבקנכט באירקוטסק. בית הכנסת הראשון במקום נבנה ב-1879 על ידי הסוחרים והקנטוניסטים שגרו בעיר. הוא התחיל לפעול באפריל 1879, אך נשרף כבר ביוני אותה שנה. במקום נבנה הבניין הנוכחי ובית הכנסת החל לפעול בשנת 1882.

בשנת 1931 נלקח הבניין מהקהילה ולא תפקד כבית כנסת. בשנת 1947 הקומה השנייה הוחזרה ליהודים, אך לא התקיימו תפילות במקום עד לשנת 1981. בבניין נאפו מצות ליהודי העיר. בשנות ה-90 של המאה ה-20 חודשה פעילות דתית בבניין בהיקף מלא.

היסטוריה של הקהילה היהודית
--------------------------

לפני בניית בית הכנסת, היו בעיר ארבעה בתי כנסת קטנים, שהיו מחולקים שתי קבוצות קבוצת הקנטוניסטים וקבוצת הסוחרים.[דרושה הבהרה]. הסוחרים והקנטוניסטים רצו לבנות בית כנסת גדול יותר, אך לסוחרים לא הייתה קרקע ואילו הקנטוניסטים התקשו להשיג מימון לבנייה. ב-1879 הסתיימה בניית בית הכנסת החדש אך הבניין נשרף תוך זמן קצר. בניית בניין חדש הסתיימה בשנת 1882.

בהתאם להחלטת מוסדות השלטון המקומי מ-4 במאי 1932 הבניין נלקח מהקהילה היהודית והוחזר חלקית לאחר כ15 עשר שנים. בקומה הראשונה היו חנויות והקומה השנייה הוחזרה לקהילה. אחרי נפילת ברית המועצות בית הכנסת הוחזר כולו. ב-27 ביולי (ט' באב) 2004 פרצה בבניין שרפה נוספת, ששרפה כמעט את כולו. ספריית הקודש שנמצאה בבניין נשרפה כמעט כולה, ונקברה בבית הקברות היהודי בעיר. מיד אחרי השרפה החלו יהודי הקהילה במסע גיוס תרומות ושיפוצים, עד שב-2008 נפתח בית הכנסת.

המקווה
------

בזמן שיפוץ בית הכנסת נמצאו תרשימים של מקווה שהיה בצדו של הבניין. לאחר חפירות נמצא בור המקווה מכוסה. מספר שנים לאחר מכן שופץ המקווה ונפתח מחדש.

באחד מהדוחות שנשלחו לאדמו״ר הריי״צ על מצב המקוואות ברוסיה הוזכר המקווה של אירקוטסק.

בניין בית הכנסת
---------------

בנין בית הכנסת הוא בן 3 קומות.

קומה ראשונה - בו נמצא חדר כניסה ועמדת השומר, לוח מודעות, קופת צדקה ושני לוחות גדולים עליהם רשומה היסטורית הקהילה ברוסית ובאנגלית. בהמשך הקומה המקווה שהתגלה בזמן השיפוצים. מצד שמאל חדר האוכל ומול הדלת עץ החיים. בהמשך הקומה נמצא האולם תפילה לגברים עזרת הנשים נגישה מהקומה השנייה. מצד ימין בקצה האולם תצוגה של פריטים היסטוריים של הקהילה.

קומה שנייה - בקומה זו פועלים משרדי הקהילה, חברה קדישא, משרד הסוכנות היהודית, מועדון לגיל הזהב, כיתת לימוד וספרייה יהודית.

קומה שלישית - באוקטובר 2018 נפתח בקומה השלישית "מרכז לצעירים" (ברוחם).

קישורים חיצוניים
----------------

ויקישיתוף מדיה וקבצים בנושא **בית הכנסת באירקוטסק** בוויקישיתוף
* 

* אתר האינטרנט הרשמי של בית הכנסת באירקוטסק
* אתר הקהילה
* באירקוטסק חגגו את חנוכת בית הכנסת ששוקם ושוחזר, באתר חב"ד
* החגיגות באירקוטסק נמשכות: הוכנס ספר-תורה נוסף, באתר חב"ד
**פרנק צ'רוטי** (בצרפתית: **Franck Cerutti**) הוא שף צרפתי.

ביוגרפיה
--------

פרנק צ'רוטי נולד וגדל בניס, עבד עם אלן דיקאס במסעדת "לה טראס" (La Terrase), בראשית שנות השמונים ואז עבר למלון נגרסקו בניס. אחר-כך עבד במסעדת "אנוטקה פינקיורי" בפירנצה, היה זה צעד חריג בשביל שף צרפתי ללמוד מהאיטלקים, אבל צ'רוטי, שחלקו מאבות אבותיו היו איטלקים וגדל בפרובאנס, התאהב בפשטות של המטבח האיטלקי, הוא היה נשאר במסעדה, אלמלא הבעלים שלה, ג'ורג'יו פינקיורי, רצה לזכות בשלושה כוכבים במדריך מישלן האדום ובשל כך הפך את מטבחו ליותר צרפתי, צ'רוטי לא אהב את השינוי. משם עבר צ'רוטי למסעדת "לואי ה-15" במלון אוטל דה פארי במונקו ונעשה סגנו של אלן דיקאס. ב-1990 עזב צ'רוטי את "לואי ה-15" ופתח מסעדה משלו בניס בשם "דון קאמילו" (Don Camillo), שהצליחה מאוד. ב-1996, כשדיקאס קיבל על עצמו להחליף את ז'ואל רובישון הפורש במסעדת "ז'אמן" בפריז, הוא שכר את צ'רוטי כדי שיחליף אותו. צ'רוטי הוא השף מאז ועד היום (2011). הוא זוכה לשבחים רבים, למשל מפרנסואה סימון, אנדי היילר ומייקל שטיינברגר, למרות שהוא לא ממוקם ממש בצרפת, יש הרואים בו את השף הטוב בצרפת. צ'רוטי מחזיק בשלושה כוכבים במדריך מישלן.

לקריאה נוספת
------------

* אביטל ענבר, **התענוגות של פרובאנס**, עמ' 20, 380, 393, 393, 394.
* שגיא כהן. **מדריך מפה למסעדות הטובות בעולם**. תל אביב: הוצאת מפה, תשס"ג 2003, עמ' 76.

* Michael Steinberger, **Au Revoir to All That: The Rise and Fall of French Cuisine**, Bloomsbury Publishing PLC, 2010. pp. 173-175, 180.

קישורים חיצוניים
----------------

* מסעדת לואי ה-15 במונקו באתר dininginfrance.com
* מרגרט קמפ, "באז גורמה: פרנק צ'רוטי", bonjourparis.com

|  |  |
| --- | --- |
| בקרת זהויות עריכת הנתון בוויקינתונים | 
* GND: 120090429X
* VIAF: 7754158127396815150005
* WorldCat (עם VIAF): 7754158127396815150005

 |
**נחש מים משובץ** (שם מדעי: *Natrix tessellata*, שם עברי רשמי: **נְחַשׁ מַיִם**) הוא נחש ממשפחת הזעמניים, מתת-משפחת נחשי המים, מסוג נחש המים, והוא מתקיים בסביבת מים. זה נחש המים היחידי הידוע בישראל.

מאפיינים
--------

אורכו של נחש המים יכול להגיע בין 1 ל-1.3 מטרים. ככל סוגי נחשי המים, נחש המים המשובץ ניחן בצבעים כהים, קשקשים קרניים, ונחיריים ועיניים המופנים כלפי מעלה. מבנה פניו מסייע לנחש המים לבלוט מעל לפני המים עם עיניו ונחיריו בלבד, בעוד שאר הגוף שקוע ומוסתר מתחת לפני המים. הנחש מיטיב לשחות, ומסוגל לשהות למשך זמן רב מתחת לפני המים. נחש המים המשובץ מתאפיין בטווח גוונים של חום-ירקרק וחום-אפור וכתמים בהירים, ובשילוב של צהוב ושחור בגחונו. ברמת הגולן ובחלק מהצפון נצפו פריטים מלניסטיים כאשר הדוגמה האמורפית על גבו לא ניתנת להבחנה. בגחונו משבצות שחורות על רקע צהוב, ולכן בעבר נקרא נחש מים משובץ.

תזונתו של נחש המים המשובץ כוללת בעיקר דגים ודו-חיים אותם הוא בולע חיים. נחש המים המשובץ פעיל ביום ולילה. הנחש אינו ארסי ואינו מסוכן לאדם. תכונות אלו הפכו אותו למבוקש לצורכי מחקר מדעי. הוא אינו חי רק במים ובמקרים רבים נכנס לסביבה ומגורי אדם.

הנחש אינו נוטה לנשוך, אולם כאשר הוא מאוים ביכולתו להפריש ריח דוחה, במטרה להרחיק טורפים פוטנציאלים, ובמקרים אחרים מתחזה הנחש למת[דרוש מקור]. במקרים מסוימים נוטה לנשוף, אך נשיפתו שונה מזעמנים אחרים והצפע, כאשר הוא מכניס הרבה אוויר לריאות ומוציא בנשיפה ארוכה בעלת שריקה. בעשותו זאת מכניס הנחש את ראשו מתחת לגוף על-מנת להגן עליו. מנגנוני הגנה אלו נחשבים יעילים ביותר[דרוש מקור].

לאחר הפריה מוצלחת, נקבת נחש המים המשובץ מטילה כ-25 ביצים בקרקע לחה או מתחת לאבנים. התפתחות הביצים אורכת כחודשיים. הצעירים בוקעים באורך 20 סנטימטרים.

תפוצתו של המין בישראל קיימת במקורות מים מתוקים בצפון הארץ ובמרכזה, ועשוי להימצא בביצות וליד ברזים דולפים[דרוש מקור].

קריאה נוספת
-----------

* אביעד בר, גיא חיימוביץ ואמיר ארנון, **זוחלים ודו-חיים בישראל - מדריך שדה**, מהדורה שלישית 2022. מסת"ב 978-965-91880-2-4, עמודים: 187–188

קישורים חיצוניים
----------------

ויקישיתוף מדיה וקבצים בנושא **נחש מים משובץ** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* EOL
* ITIS
* NCBI
* GBIF
 |

* נחש מים משובץ, באתר מט"ח
* נחש מים משובץ, בערוץ "איש בשדה", באתר יוטיוב
* נחש מים משובץ, בערוץ "רז בירן" באתר יוטיוב
* גיא ורון, תיעוד: נחש מים בולע דג זהב, באתר N12, יוני 2021

הערות שוליים
------------

1. ↑  נחש מים באתר הרשימה האדומה של IUCN
2. ↑  נחש מים משובץ

|  |  |
| --- | --- |
| בקרת זהויות עריכת הנתון בוויקינתונים | 
* GND: 4506929-3

 |
**לאונרד טורז'נסקי** (ברוסית: **Леонард Туржанский**; ‏ 1875–1945) היה צייר אימפרסיוניסטי רוסי.

ביוגרפיה
--------

לאונרד טורז'נסקי נולד למשפחה של רופא ביקטרינבורג, בהרי אורל. מאז ילדותו עסק לאונרד באמנויות ובחר בקריירה של אמן מקצועי. טורז'נסקי למד בבית הספר המרכזי לציור טכני בסנט פטרסבורג (1895); בית הספר לאמנות סטרוגנוב (1896–97); ואצל אמנים מפורסמים כמו אלכסיי סטפנוב, ולנטין סרוב וקונסטנטין קורובין בבית הספר לציור, פיסול ואדריכלות במוסקבה (1898–1909).

בין יצירותיו המוקדמות היו דיוקנאות (דיוקן בונין, דיוקן השחקנית פטרובה) וציורי ז'אנר. אבל מאוחר יותר הוא הפך לצייר נוף בלעדי. ברבים מהנופים שלו יש מוטיבים של חיות - בדגש על חיות בית: סוסים, פרות, עיזים. רבות מיצירותיו שואבות השראה מהטבע של הרי אורל, במיוחד של הכפר מאלי איסטוק ליד יקטרינבורג. גם לאחר שעבר למוסקבה הוא הגיע לשם מדי אביב. עם זאת, טורז'נסקי גם תיאר כמה נופים יפים של מוסקבה.

טורז'נבסקי הציג את עבודותיו עם הנודדים ומאז 1912 הפך לחבר באיגוד האמנים הרוסים. מבחינה אמנותית הוא היה קשור מאוד למסורות של האמנות הרוסית של המאה ה-19, אך היה אחד הראשונים מבין חברי איגוד האמנים הרוסים שאימצו שיטות רבות של אימפרסיוניזם.

גלריה
-----

* 
* 
* 
*

קישורים חיצוניים
----------------

ויקישיתוף מדיה וקבצים בנושא **לאונרד טורז'נסקי** בוויקישיתוף

הערות שוליים
------------

1. ↑  Горизонты - Биографии художников - Леонард Викторович Туржанский, web.archive.org, ‏2007-10-12
2. ↑  Turzhansky page in "Staratel" virtual gallery

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007446507405171
* BnF: cb158029006 (data)
* ISNI: 0000 0000 8191 8833
* LCCN: n83149163
* RKD: 78552
* SUDOC: 231614608
* ULAN: 500057908
* VIAF: 1388186
* WorldCat: lccn-n83149163

 |
**נחש החולות** (שם מדעי: *Lytorhynchus diadema*) הוא נחש לא ארסי מהסוג *Lytorhynchus* שבמשפחת הזעמניים. כשמו, חי בעיקר בחולות במחילות ואדמה רכה ואזור תפוצתו רחב:
החל מהערבה והנגב דרך השפלה ועד להר הכרמל.
מחוץ לישראל תפוצתו בעיקר באזור המזרח התיכון.
כנחש אופייני לחולות, התנועה שלו על פני החול יעילה מאוד וחסכונית מאוד באנרגיה, מה שמתבטא בעקבות סימטריות למדי ללא מריחות.

ראשו מחודד מעט ומאופיין במגן חרטום גדול. נחש החולות מגיע לאורך של 50 ס"מ. 
ישנם כמה צבעים: חום בהיר, כתום, צהבהב, אפור בהיר. יש לו בטן לבנה טור של כתמים כהים לאורך הגב. הכתמים פזורים במרווחים קבועים.
הנחש פעיל בשעות הלילה, וניזון מלטאות.
הנקבה מטילה 3-5 ביצים.

קריאה נוספת
-----------

* אביעד בר, גיא חיימוביץ ואמיר ארנון, **זוחלים ודו-חיים בישראל - מדריך שדה**, מהדורה שלישית 2022. מסת"ב 978-965-91880-2-4, עמודים: 174-176

קישורים חיצוניים
----------------

ויקישיתוף מדיה וקבצים בנושא **נחש חולות** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* ARKive
* ITIS
* NCBI
* GBIF
 |

הערות שוליים
------------

1. ↑  נחש חולות באתר הרשימה האדומה של IUCN
**דוב ים חואן פרננדס** (שם מדעי: *Arctocephalus philippii*) הוא מין של דוב ים החי באיי חואן פרננדס הקרובים לחופי צ'ילה והוא אחד מדובי הים הקטנים ביותר. בעבר היה המין בסכנת הכחדה חמורה עקב ציד ועלה חשש שנכחדו, עד שנמצאה קבוצה קטנה ששרדה באיי חואן פרננדס. מאז הופסק הציד האינטנסיבי והוכרז כבלתי חוקי השתפר מצבם ונכון לשנת 2002 הוערך מספרם בכ-12,000 פרטים. מקור שמם הוא על שם מגלה הארצות ממוצא ספרדי חואן פרננדס, אשר גילה את האיים להם העניק את שמו ב-1574 ובקרבתם נתגלו לראשונה.

לדובי הים כמו רוב מיני האוטריים, הבדלים גדולים בין שני הזוויגים - בעוד שהזכר ענקי, שופע שיער ולוחמני הנקבות קטנות, רכות וכמעט עירומות משיער ועסוקות בטיפול בצאצאים.

לדובי הים של חואן פרננדס סנפירים קצרים יחסית אך גוף חזק ומגושם על היבשה. לזכרים יש רעמה עשירה וגסה בצבע חום כהה עד שחור כמו צבע גוף הזכרים והיא גולשת מהראש עד לכתפיים (הם גם בעלי שערות צהובות או בהירות יותר ברעמה). יש להם חוטם מחודד המכיל שיניים חדות והם קולניים ביותר ומחבבים מריבות טריטוריאליות על הרמון הנקבות. זכר גדול יכול להגיע למשקל 146 ק"ג ואורכם 150–200 ס"מ. הנקבות כהות מאוד, אך קטנות בהרבה ובעלי חזה וראש קטנים וחלשים הרבה יותר. משקל הנקבות הממוצע מגיע ל-50 ק"ג ואורכם עד 240 ס"מ (ארוכות יותר מהזכרים). 

שני הזוויגים הם שחיינים טובים והם צדים מיני דגים החיים באוקיינוסים, בעיקר סרדינים, עפיאנים ובקלה.

הם עצמם נטרפים על ידי 2 טורפים גדולים: קטלן ועמלץ לבן.

קישורים חיצוניים
----------------

ויקישיתוף מדיה וקבצים בנושא **דוב ים חואן פרננדס** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* ADW
* ARKive
* ITIS
* NCBI
* GBIF
 |

הערות שוליים
------------

1. ↑  דוב ים חואן פרננדס באתר הרשימה האדומה של IUCN

| טורפים ימיים (דמויי-טורפים ימיים) |
| --- |
| אוטריואידה |
| ניבתניים | ניבתן (סוג ומין יחיד) | 
 |
| אוטריים | 

|  |  |
| --- | --- |
| דובי ים | דוב ים צפוני • דוב ים (דוב ים דרום-אמריקני • דוב ים ניו זילנדי • דוב ים גלאפגוס • דוב ים אנטארקטי • דוב ים חואן פרננדס • דוב ים איוני • דוב ים גואדלופה • דוב ים תת-אנטארקטי) |
| אריות ים | אריה ים שטלר • אריה ים אוסטרלי • אריה ים דרום-אמריקני • אריה ים ניו זילנדי • אריה ים מצוי (אריה ים קליפורני • אריה ים גלאפגוס) |

 |
| כלבי ים |
| מונכיים | 

|  |  |
| --- | --- |
| פיל ים | פיל ים צפוני • פיל ים דרומי |
| כלבי ים לובודונים | כלב ים נמרי • כלב ים ודל • לובודון הסרטנים • כלב ים רוס |
| כלבי ים נזיריים | כלב ים נזירי (כלב ים נזירי הוואי) • כלב ים נזירי מצוי |

 |
| פוקיים | 

|  |  |
| --- | --- |
| כלב ים כובעי (סוג ומין יחיד) | כלב ים כובעי |
| כלב ים מזוקן (סוג ומין יחיד) | כלב ים מזוקן |
| פוקה | פוקה מנוקדת • פוקת המפרץ |
| פוסה | פוסה כספיאנית • פוסה טבעתית • פוסה באיקלית |
| כלב ים נבלי (סוג ומין יחיד) | כלב ים נבלי |
| כלב ים משורטט (סוג ומין יחיד) | כלב ים משורטט |
| כלב ים אפור (סוג ומין יחיד) | כלב ים אפור |

 |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007530296505171

 |
לוגו של חוות קינג על פורד F150
פרות ועגלים במחלקת Santa Gertrudis של החווה
**חוות קינג**
(למפת ארצות הברית מוגדלת)וושינגטוןוושינגטון
ניו יורקניו יורק
לוס אנג'לסלוס אנג'לס
שיקגושיקגו
סן פרנסיסקוסן פרנסיסקו
אטלנטהאטלנטה
דאלאסדאלאס
יוסטוןיוסטון
בוסטוןבוסטון
סיאטלסיאטל
מיאמימיאמי
**ה  
א  
ט  
ל  
נ  
ט  
י**
**ה  
ש  
ק  
ט**
**מפרץ  
מקסיקו**
**קנדה**
**מקסיקו**
**איי  
בהאמה**חוות קינג**חוות קינג**(למפת ארצות הברית רגילה)וושינגטוןוושינגטון
ניו יורקניו יורק
לוס אנג'לסלוס אנג'לס
שיקגושיקגו
סן פרנסיסקוסן פרנסיסקו
אטלנטהאטלנטה
דאלאסדאלאס
יוסטוןיוסטון
בוסטוןבוסטון
סיאטלסיאטל
מיאמימיאמי
**ה  
א  
ט  
ל  
נ  
ט  
י**
**ה  
ש  
ק  
ט**
**מפרץ  
מקסיקו**
**קנדה**
**מקסיקו**
**איי  
בהאמה**חוות קינג**חוות קינג**(למפת טקסס רגילה)אוסטיןאוסטין
יוסטוןיוסטון
סן אנטוניוסן אנטוניו
דאלאסדאלאס
פורט וורת'פורט וורת'
אל פאסואל פאסו
קורפוס כריסטיקורפוס כריסטי
פלאנופלאנו
לאבקלאבק
אמרילואמרילו
בראונסווילבראונסוויל
קיליןקילין
וייקווייקו
אביליןאבילין
מידלנדמידלנד
סן אנג'לוסן אנג'לו
**לו.**
**ארק.**
**אוקלהומה**
**ניו  
מקסיקו**
**מקסיקו**
**מפרץ מקסיקו**חוות קינג**חוות קינג**(למפת טקסס מוגדלת)אוסטיןאוסטין
יוסטוןיוסטון
סן אנטוניוסן אנטוניו
דאלאסדאלאס
פורט וורת'פורט וורת'
אל פאסואל פאסו
קורפוס כריסטיקורפוס כריסטי
פלאנופלאנו
לאבקלאבק
אמרילואמרילו
בראונסווילבראונסוויל
קיליןקילין
וייקווייקו
אביליןאבילין
מידלנדמידלנד
סן אנג'לוסן אנג'לו
**לו.**
**ארק.**
**אוקלהומה**
**ניו  
מקסיקו**
**מקסיקו**
**מפרץ מקסיקו**חוות קינג**חוות קינג**
**חוות קינג** (באנגלית: **King Ranch**) היא חווה חקלאית הממוקמת בין קורפוס כריסטי לבראונסוויל שבדרום טקסס. היא חולשת על שטח כולל של 3,340 קילומטרים רבועים והיא אחת החוות הגדולות בעולם. החווה נוסדה בשנת 1853 על ידי ריצ'רד קינג וגדעון קיי לואיס. החווה גדולה יותר משטחה של רוד איילנד וממדינת לוקסמבורג.

החווה מחולקת לארבע "מחלקות" (divisions) הנקראות "Santa Gertrudis", ה-"Laureles", ה-"Encino" וה-"Norias", אשר רק שתיים מהן גובלות פיזית אחת בשנייה וגם גבול זה יחסית קצר. 

בשנת 1961 הוגדרה החווה אתר מורשת לאומי (NHL).

החווה המודרנית
--------------

בחווה עדרי בקר, חקלאות, כולל כותנה, קנה-סוכר, חיטה, דשא ומקורות הכנסה אחרים כגון מוצרי יוקרה ופעילות ציד ספורטיבי.

### סוסים

בנוסף לעדרי הבקר, החווה מגדלת סוסים, כולל קאורטר, קאטינג ות'ורוברד וסוסיה אף זכו במספר תחרויות.

### רכב פורד

בשנת 2001 חברת פורד הוסיפה דגם בשם King Ranch לסדרת F150, עם סימול הבקר של חוות קינג כלוגו.

### ציד

בנוסף לפעילות ציד ספורטיבי "רגילה" קיימת חיה מיוחדת בחווה - הנילגאי, אשר מקורו בהודו והוא נרכש בשנת 1920 מהגן הזואולוגי בסן דייגו. כיום ישנה פעילות ציד מבוקרת של הנילגאי בחווה.

נילגאי

ראו גם
------

* חוות וגונר

קישורים חיצוניים
----------------

ויקישיתוף מדיה וקבצים בנושא **חוות קינג** בוויקישיתוף
* 

* אתר האינטרנט הרשמי של חוות קינג (באנגלית)
* חוות קינג, באתר אנציקלופדיה בריטניקה (באנגלית)
נחש אלמוגים מסתתר תחת ענפים באריזונה.
**נחש אלמוגים אריזוני** (שם מדעי: ***Micruroides euryxanthus***) הוא מין יחיד בסוגו של נחש ארסי ממוצא צפון אמריקאי החי באזורי המדבר והערבות של צפון-מערב מקסיקו ודרום ארצות הברית בעיקר סביב אריזונה, ניו מקסיקו ומערבה עד מפרץ קליפורניה. למרות שהוא דומה למיני זעמן אלמוגי הוא למעשה שייך למשפחת הפתניים וקרוב לסוג הארסי פתן אלמוגי.

מאפיינים
--------

אור נחש זה 28-61 ס"מ והוא בעל דפוס של פסים בצבע שחור-צהוב בהיר-אדום כאשר גם הזנב וגם הראש שחורים. דפוס זה עלול לבלבל מאחר שהוא דומה לזה של הזעמן האלמוגי שאינו ארסי. ואולם לנחש קטן זה ישנו ארס המכיל נוירוטוקסינים חזקים מאוד ביחס לגודלו.

נחש זה מצוי באזורי מדבר, מישורים ומורדות הרים נמוכים עד לגובה 1,800 מטר. באריזונה הוא מצוי בעיקר סביב אזורי סלעים, בהם הוא מסתתר. הנחש מסתתר ביום בין סלעים או במאורות באדמה ויוצא לפעילות בעיקר בלילה, אז הטמפרטורות יורדות. הוא ייראה גם ביום לאחר ירידת גשמים.

הנחש מחפש למזונו בעיקר זוחלים קטנים יותר כמו חומטיים אך בעיקר נחשים אחרים כמו נימוניים וזעמניים קטנים מהסוגים: *Tantilla* ו-*Sonora*. הוא קוטל אותם בארסו החזק. כמו מיני הפתן האלמוגי הנחש מטיל עד 3 ביצים הקבורות באדמה.

אם הנחש ירגיש מאוים הוא ינסה להתחפר בחול, אך ישאיר את קצה זנבו מפותל מעט מבחוץ. אם האויב יאחוז בזנב הנחש יפלוט צליל רועם מפתח הביב שלו, צליל המזכיר נפיחה אך שונה ועשוי להרתיע את היריב. אם זה לא יעזור הנחש יכיש והארס שלו עשוי להרוג אדם. עם זאת המפגשים איתו מאוד נדירים ולא ידוע על הרוגים ממנו.

תת-מינים
--------

* *Micruroides euryxanthus australis*
* *Micruroides euryxanthus euryxanthus*
* *Micruroides euryxanthus neglectus*

קישורים חיצוניים
----------------

ויקישיתוף מדיה וקבצים בנושא **נחש אלמוגים אריזוני** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* EOL
* ITIS
* NCBI
* GBIF
 |

הערות שוליים
------------

1. ↑  נחש אלמוגים אריזוני באתר הרשימה האדומה של IUCN
**גידול מסוג אנדודרמל סינוס** נקרא גם **גידול שק החלמון** (לועזית: **Endodermal sinus tumor** ובקיצור **ECT** או **Yolk sac tumor** ידוע גם בשם **אינפנטיל אמבריונל קרצינומה**) הוא גידול מקבוצת גידולים של תאי נבט. זהו הגידול הנפוץ ביותר באשכים בילדים מתחת לגיל 3.

בניגוד לצורה הטהורה של הגידול כפי שהיא מופיעה בפעוטות, גידול מסוג אנדודרמל סינוס במבוגרים הוא לעיתים קרובות שילוב של סוגים שונים של תאי נבט, בעיקר טרטומה וקרצינומה אמבריונלית. בעוד שגידול שמקורו מטרטומה בלבד הוא בדרך כלל שפיר, גידול מסוג אנדודרמל סינוס הוא גידול ממאיר.

אבחנה
-----

ההיסטולוגיה של הגידול משתנה, אולם בדרך כלל כוללת תאים אנדודרמליים ממאירים. תאים אלו מפרישים חלבון עוברי (אלפא פטופרוטאין - AFP) שניתן למצוא ברקמת הגידול, בסרום, בנוזל הצרברוספינלי, בשתן ובמקרים נדירים של גידול בעוברים גם במי שפיר.

במקרים בהם יש חוסר התאמה בין תוצאות הביופסיה לתוצאות בדיקת ה-AFP, התוצאה החיובית קובעת בכל מקרה. זאת משום שלעיתים נוצרים "מוקדים ממאירים" בתוך גידול גדול יותר, בדרך כל טרטומה. במקרה כזה, ביופסיה עשויה לגלות רק את הטרטומה, ואילו קיומם של התאים הממאירים יתגלה רק בבדיקת AFP. לעיתים עשויים לעשות שימוש ב-GATA-4, גורם שיעתוק כדרך אבחנה. 

אבחנה של גידול זה או מעקב שלו בקרב נשים הרות ופעוטות מסובכת יותר, לאור העובדה שבשתי הקבוצות הללו יש רמות גבוהות של חלבון עוברי באופן טבעי. לפיכך, בשתי הקבוצות יש לקחת בחשבון את רמות החלבון על פי גיל ההריון או על פי גיל התינוק, ולתקן בהתאם. מעקב אחר הגידול על ידי מעקב על רמות AFP דורש תיקון מדויק עבור גיל הריון אצל נשים הריון ובמקרה של תינוקות - על פי גילם.

קישורים חיצוניים
----------------

ויקישיתוף מדיה וקבצים בנושא **גידול מסוג אנדודרמל סינוס** בוויקישיתוף

**הבהרה:** המידע בוויקיפדיה נועד להעשרה בלבד ואינו מהווה ייעוץ רפואי.
**דוב חום מרסיקן** (שם מדעי: *Orsus arctos marsicanus*), הידוע גם בשם דוב חום אפנינים (על הרי האפנינים), הוא תת-מין בסכנת הכחדה חמורה (CR) של הדוב החום.

מאפיינים
--------

אוכלוסיית דוב חום מרסיקן היא קטנה ומבודדת. תפוצת הדוב היא הפארק הלאומי של אברוצו, ובמקומות ואזורים מבודדים באיטליה כמו: הפארק הלאומי סיבליני, הפארק הלאומי גראן סאסו-לאגה, הפארק הלאומי מאיילה (איט'), הפארק האזורי של סירנטה-וילינו ובפארק האזורי סימברוני. תפוצת האוכלוסייה הצטמצמה באופן משמעותי במהלך 200 השנים האחרונות, והאוכלוסייה הנותרת נמצאת תחת איום, בעיקר בגלל התפתחות החקלאות באברוצו, כמו גם הרעלות וציד. זה הוביל לגודל אוכלוסייה נוכחי שמוערך בין 40 ל-50 דובים החיים באזורים המוגנים שלהם. 

הזכרים יכולים לשקול עד 200 ק"ג, עם גובה של 1.9-2 מטר, ואילו הנקבות בדרך כלל קטנות יותר. הדובים בדרך כלל ביישנים, ולעיתים קרובות מופיעים רק בלילה. רוב הדובים חיים לבד ובעלי טריטוריה שיכולה להגיע לעד 200 קמ"ר.

ישנו וויכוח בין החוקרים האם יש להתייחס אליו כאל תת-מין או של כמין משלו.

קישורים חיצוניים
----------------

ויקישיתוף מדיה וקבצים בנושא **דוב חום מרסיקן** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* ARKive
* GBIF
 |
**ברווז כותנה גמדי** (שם מדעי: *Nettapus coromandelianus*) הוא הברווז הקטן ביותר בעולם ולמעשה המין הקטן ביותר במשפחת הברווזיים. הוא חי בטבע בדרום-מזרח אסיה כולל באי בורנאו. נקרא על שם פלומה הלבנה המעטרת את גופו, הנראית כמו כותנה.

מאפיינים
--------

תפוצתו בדרום-מזרח אסיה בפקיסטן, בהודו, בבנגלדש ולאורך דרום-מזרח אסיה עד לצפון אוסטרליה. הוא נפוץ באגמי מים מתוקים, בביצות, בשדות אורז ובתעלות מים ולעיתים גם בפארקים עירוניים. עם זאת הוא עלול להיפגע מזיהום וכתוצאה מיבוש אגמים ובריכות וכן מציד המתבצע על ידי האדם.

זהו הברווז הקטן בעולם. אורכו 26 ס"מ ומשקלו מגיע ל-160 גרם בלבד. הוא מזוהה בעיקר בגלל גודלו הקטן וכן בפלומתו הלבנה, בפס השחור שמעל עיניו ובמקורו השחור. עיניו אדומות ולזכר נוצות ירוקות בקצוות הכנפיים וכן "כתר" חום כהה קטן. הנקבה חיוורת יותר, בעלת כנפיים חומות ומקור קטן ובהיר. ברווז זה חי על פני המים בלהקות גדולות ובפעמים רבות עם ברווזים אחרים כמו ברווז שורק (Dendrocygna).

הוא חי בחבורות בטבע ומקנן בסבך של עצים מתים. הוא נמצא רוב הזמן במים ואוכל בעיקר זרעים וצמחייה כמו פרחי נופרים בתוספת חרקים וסרטנים קטנים.

תת-מינים
--------

* *Nettapus coromandelianus albipennis* - התגלה ב-1842
* *Nettapus coromandelianus coromandelianus* - התגלה ב-1789

קישורים חיצוניים
----------------

ויקישיתוף מדיה וקבצים בנושא **ברווז כותנה גמדי** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* ADW
* ITIS
* NCBI
* GBIF
 |

* ברווז כותנה גמדי, באתר birdlife

הערות שוליים
------------

1. ↑  ברווז כותנה גמדי באתר הרשימה האדומה של IUCN

ברווז גמדי בקרוליינה
**השדולה לשליטה בינלאומית בסמים הנרקוטיים של הסנאט של ארצות הברית** (באנגלית: **United States Senate Caucus on International Narcotics Control**; ידועה גם בשם המקוצר **שדולת הסמים הנרקוטיים של הסנאט** או בראשי התיבות **INCC**) היא שדולה קונגרסיאלית הפועלת בסנאט של ארצות הברית, שנוסדה במטרה לפקח ולעודד את הממשלה הפדרלית של ארצות הברית (לצד מיזמים פרטיים) להרחיב את שיתוף הפעולה הבין-לאומי נגד שימוש בסמים וסחר בסמים, ולקדם היענות עולמית לשליטה ובקרה על הסמים באמצעות אמנות בין-לאומיות.

כארגון רשמי של הסנאט האמריקאי, נהנית השדולה ממעמד של ועדה פרלמנטרית קבועה. יש לה הסמכות להנפיק זימונים משפטיים וברשותה לגבות עדויות ולפרסם ספרים, רשומות, מסמכים ודו"חות כראות עיניה. בעבר היא עסקה בשיתוף פעולה בינלאומי, מיגור, סחר, ייעוד, בקרת גבולות, אסטרטגיות סמים, הערכות תוכניות פדרליות ונושאי הלבנת הון. השדולה קיימה דיונים רבים במרוצת השנים, ופרסמה דו"חות אחדים על מדיניות בקרת הסמים של ארצות הברית. האחריות העיקרית של ה-INCC כוללת פיקוח על קיום אמנות והסכמי בקרת סמים בינלאומיים, כמו גם פיקוח על מדיניות ופעילויות למיגור תופעת הסמים של ממשלת ארצות הברית.

השדולה לשליטה בינלאומית בסמים הנרקוטיים נקראה במקור "מועצת ארצות הברית לבקרה בינלאומית בסמים הנרקוטיים", כאשר נוסדה ב-16 באוגוסט 1985 מכוח חוק אישור יחסי החוץ לשנה הפיסקלית 1986 ו-1987. הלך מ-13 בנובמבר 1985 קיבלה השדולה את שמה הנוכחי בהווה, לאחר בקשת בית הנבחרים של ארצות הברית.

החקיקה שעיגנה בחוק את הקמת הקבוצה קבעה כי השדולה תהא מורכבת מחברי הסנאט וממומחים מהמגזר הפרטי. באופן ספציפי, הקבוצה אמורה להיות מורכבת מתריסר חברים: שבעה מחברי הסנאט שמונו בידי סגן נשיא ארצות הברית, וחמישה מומחים פרטיים שמונו בידי נשיא ארצות הברית. ארבעה מתוך שבעת הסנאטורים, כולל אחד שהוגדר כיושב ראש, אמורים היו להיבחר מסיעת הרוב לאחר התייעצות עם מנהיג הרוב, ושלושה, כולל החבר שמוגדר כיו"ר-עמית, היו אמורים להיבחר מסיעץ המיעוט, לאחר התייעצות עם מנהיג המיעוט. חמשת חברי הוועדה שנבחרו מהמגזר הפרטי היו אמורים להתמנות על ידי הנשיא לאחר התייעצות עם חברי ועדות הקונגרס הנוגעות בדבר. עם זאת, מינויים של אזרחים פרטיים נגדעו לאחר שנת 1987, בהתאם לתכנון מחדש של השדולה.

קישורים חיצוניים
----------------

* אתר האינטרנט הרשמי של השדולה לשליטה בינלאומית בסמים הנרקוטיים (באנגלית)

| ועדות הסנאט של ארצות הברית ארצות הבריתארצות הברית |
| --- |
| 

|  |  |
| --- | --- |
| הוועדה לענייני אינדיאנים • ועדת האנרגיה ומשאבי הטבע • ועדת האתיקה • הוועדה לביטחון המולדת ועניינים ממשלתיים • ועדת הבנקאות, השיכון והעניינים האורבניים • ועדת הבריאות, החינוך, העבודה והפנסיונים • הוועדה המיוחדת להזדקנות • ועדת ההקצבות • ועדת החוץ • הוועדה לענייני חיילים משוחררים • ועדת החקלאות, התזונה והיערנות • ועדת הכוחות המזוינים • ועדת הכללים והניהול • ועדת הכספים • ועדת המודיעין • ועדת המסחר, המדע והתחבורה • ועדת המשפט • ועדת הסביבה והעבודות הציבוריות • השדולה לשליטה בינלאומית בסמים הנרקוטיים • ועדת העסקים הקטנים והיזמות • ועדת התקציב | סמל הסנאט האמריקאי |

 |
**ויליאם אנתוני פטריק סמולבון** (באנגלית: **William Anthony Patrick Smallbone**; נולד ב-21 בפברואר 2000 בבייסינגסטוק שבאנגליה) הוא כדורגלן אירי המשחק בעמדת הקשר בקבוצת סטוק סיטי מהפוטבול ליג צ'מפיונשיפ, בהשאלה מסאות'המפטון, ובנבחרת אירלנד.

קריירת מועדונים
---------------

סמולבון גדל במחלקת הנוער של סאות'המפטון. ב-4 בינואר 2020 ערך את הופעת הבכורה שלו בקבוצה הבוגרת של המועדון, בניצחון 2-0 על האדרספילד טאון במסגרת הסיבוב השלישי של גביע ה-FA לעונת 2019/2020. במשחק זה הבקיע את שער הבכורה שלו במועדון. ב-22 בפברואר ערך את הופעת הבכורה שלו בפרמייר ליג, בניצחון 2-0 על אסטון וילה במסגרת המחזור ה-27 לעונת 2019/2020.

ב-23 ביולי 2022 הושאל סמולבון למשך עונה אחת לסטוק סיטי מהפוטבול ליג צ'מפיונשיפ. ב-30 ביולי ערך את הופעת הבכורה שלו במועדון, בהפסד 2-0 למילוול במסגרת המחזור הראשון בליגה לעונת 2022/2023. ב-15 באוקטובר הבקיע את שער הבכורה שלו במועדון, בניצחון 2-0 על פרסטון נורת' אנד במסגרת המחזור ה-15 בליגה.

חיים אישיים
-----------

בשנת 2021, בעת החלמתו מפציעה, אובחן סמולבון עם אלופציה.

קריירה בינלאומית
----------------

ב-22 במרץ 2023 ערך סמולבון את הופעת הבכורה שלו בנבחרת אירלנד, בניצחון 3-2 על נבחרת לטביה במשחק ידידות.

קישורים חיצוניים
----------------

* פרופיל, באתר Transfermarkt
* פרופיל, באתר Soccerway
* פרופיל, באתר FootballDatabase.eu

הערות שוליים
------------

1. ↑  Welcoming Will באתר הרשמי של סטוק סיטי, 23 ביולי 2022 (באנגלית)
2. ↑  Injury and alopecia: Smallbone's story באתר הרשמי של סאות'המפטון, 7 בדצמבר 2021 (באנגלית)

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"ויל סמולבון"**.
**להקת השוּבֶּלים** (נקראת גם "צלילי שבזי"), היא להקה ישראלית שקמה בשנת 1955. הלהקה נחשבת לחלוצה של המוזיקה הים-תיכונית בישראל, למרות שרוב שיריה היו שירי ארץ ישראל ידועים, 

ההרכב הראשוני של הלהקה כלל את משה משומר ואת שלמה מורי (דובל'ה), שלמה מורי גדל בכרם התימנים ומשה משומר גדל והתחנך בקיבוץ ומשם ינק את אהבת שירי ארץ ישראל. הם החלו לנגן יחד כלהקה כאשר משומר היה בן 15 ומורי בן 14. בהופעותיהם נהגו לשלב מחרוזות של שירי רועים. כששבו לתל אביב, החליטו לבצע שירים אלו בשכונה, והוסיפו להם ניחוח תימני.

בשנת 1958 הצטרף אליהם שלום שובלי מכרם התימנים, דודו של הזמר רון שובל. שובלי הפך להיות הסולן של הלהקה, ועם הצטרפותו היא קיבלה את שמה. בשנות השמונים, כשהיגר שובלי לארצות הברית, הצטרף ללהקה שמעון ישראלי (שמעוני), גם הוא משכונת שבזי.

החל מסוף שנות ה-60 משה משומר ושלמה מורי ניגנו בהרכב ביחד עם דקלון ומשה בן-משה ('בן-מוש'), ב-1972 נפרדו, ודקלון ובן-מוש הקימו את "צלילי הכרם".

הופעות הלהקה היו בסגנון ה"חפלה", בחצרות הבתים בשכונת שבזי ובכרם התימנים, כאשר במהלך הערב היו מצטרפים עוד ועוד אנשים מהשכונה.
רבים הקליטו את הלהקה בהופעותיה וההקלטות עברו מיד ליד.

ב-1981 יצא תקליט של שלום שובלי ומשה משומר בשם "עודני שר". ב-2000 יצא תקליט נוסף בשם "חפלה בשכונה", שכלל את משומר, דובל'ה, שמעוני ובהפקתו של בן חסותם, משה בן מוש, נגנה של להקת צלילי הכרם.

קישורים חיצוניים
----------------

* שוש גבאי, אבירי החפלה, באתר ynet, 2 באוקטובר 2000

הערות שוליים
------------

1. ↑  אתר למנויים בלבד בן שלו, מי היה משה משומר? חייו ומותו של הגיבור האלמוני של המוזיקה המזרחית, באתר הארץ, 12 בפברואר 2016
2. ↑  טל פרי, דקלון. כותל המזרח, מעריב, 21 בפברואר 1988

|  |  |
| --- | --- |
| בקרת זהויות עריכת הנתון בוויקינתונים | 
* VIAF: 23153530885648701266
* WorldCat (עם VIAF): 23153530885648701266

 |
**ויל היקוק לאו** (באנגלית: **Will Hicok Low**;‏ 31 במרץ 1853 – 27 בנובמבר 1932) היה אמן אמריקאי. הוא צייר ציורי קיר, מאייר וכתב בנושאי אמנות.

ביוגרפיה
--------

נולד באולבני, ניו יורק. בהיותו בן 20 בשנת 1873 נכנס לאטלייה של ז'אן-לאון ז'רום באקדמיה לאמנות בפריז, ולאחר מכן הצטרף לשיעוריו של קרולוס-דוראן, איתו נשאר עד 1877. הוא חזר לניו יורק, והיה חבר באגודה האמנים האמריקאית בשנת 1878 והאקדמיה הלאומית לעיצוב בשנת 1890. תמונותיו של אזור ניו אינגלנד ואיורים של ג'ון קיטס הביאו לפרסומו.

הוא התחתן עם ברטה ז'וליין בצרפת בשנת 1878.

לאחר מכן, פנה עם יצירתו לקישוט, והכין לוחות ומדליונים למלון וולדורף אסטוריה בניו יורק, פאנל לבית המשפט של מחוז אסקס בניוארק, ניו ג'רזי וכן לוחות רבים למגורים פרטיים וחלונות ויטראז' לכנסיות שונות, כולל הכנסייה האפיסקופלית המתודיסטית של סנט פול, ניוארק.

הוא היה מדריך בבתי הספר של קופר יוניון, ניו יורק, בשנים 1882 עד 1885, ובבית הספר של האקדמיה הלאומית לעיצוב בשנים 1889 עד 1892. לאו, שהיה מוכר בציבור כידידו של ר.ל סטיבנסון, ופרסם כמה ספרי זכרונות (1908).

בשנת 1909 אייר את הספר "In Arcady" מאת המילטון רייט מיי. הסגנון הושפע מתנועת הארט נובו.

לאחר מותה של אשתו ברטה, בשנת 1909 נישא למרי פיירצ'יילד, אשתו לשעבר של הפסל פרידריק ויליאם מקמוני.

הוא צייר סדרת ציורי קיר במחלקת החינוך של מדינת ניו יורק ברוטונדה באולבני, ניו יורק. באמצעות דמויות וסמלים מהמיתולוגיה הרומית והיוונית בשילוב עם בניינים ונופים בניו יורק, האמן מפרט סימני דרך מרכזיים בהתקדמות האנושית - מבחינת אמנות, מדע, טכנולוגיה, מודרניזציה, חירות, דמוקרטיה ואיכות חיים.

הלוחות המוקדמים ביותר, היו בנושאים כמו אדריכלות, אסטרונומיה, גאוגרפיה, רפואה וכימיה, משלבים תיאוריה ומיומנויות מעשיות. עוד שמונה לוחות מציגים המצאות מודרניות כדי להראות עד כמה התקדמה האנושות בתחילת המאה ה-20.

הציורים האחרונים משקפים נושאים פטריוטיים, עם נושאים כמו האקדמיה הצבאית של ארצות הברית. ציורים המקוריים האלה - היו בכניסה לחדר הקריאה הראשי של ספריית המדינה, ספריית המשפטים וספריית כתבי העת - והם משלימים את העיצוב האדריכלי של הרוטונדה ואת ההילה של ההארה האינטלקטואלית.

גלריה
-----

* 
* 
* 
* 
* 
* 
*

קישורים חיצוניים
----------------

ויקישיתוף מדיה וקבצים בנושא **ויל היקוק לאו** בוויקישיתוף
* כתבי ויל היקוק לאו בפרויקט גוטנברג (באנגלית)
* ויל היקוק לאו, באתר "Find a Grave" (באנגלית)

הערות שוליים
------------

1. 1 2  Chisholm, Hugh, ed. (1911). "Low, Will Hicok". *Encyclopædia Britannica*. **17** (11th ed.). Cambridge University Press. p. 72.
2. ↑  The Rotunda Paintings of the New York State Education Building, exhibitions.nysm.nysed.gov

|  |  |
| --- | --- |
| בקרת זהויות עריכת הנתון בוויקינתונים | 
* GND: 174321171
* ISNI: 0000 0000 6707 3627
* KulturNav: b8a835fe-21b3-4dea-b89d-00f27f3906ac
* LCCN: n50038893
* NTA: 323567401
* RKD: 51080
* SNAC: w6vm4wzm
* SUDOC: 185115624
* ULAN: 500027984
* VIAF: 57857854
* WorldCat: lccn-n50038893

 |
**השדה הגעשי הרוג'** (בערבית:هروج, ידוע גם בשם **השדה הגעשי הרודג'**) הוא שדה געשי גדול במרכז לוב, המשתרע על שטח של כ-45,000 קמ"ר. השדה הגעשי הוא אחד מהשדות הגעשיים היחידים בלוב, יחד עם השדה הגעשי טיבסטי (אנ').

בשדה הגעשי ישנם כ-150 הרי געש. רוב השדה הגעשי מכוסה בזרמי לבה שמקורם בסדקים געשיים. פעילות געשית בשדה הגעשי הרוג' חסמה נהרות עתיקים, וכך נוצר אגם מגפזן.

הפעילות הגעשית בשדה הגעשי הרוג' החלה לפני כ-6 מיליון שנה, והמשיכה עד לסוף תקופת הפליסטוקן. ההתפרצות האחרונה הידועה של השדה הגעשי הרוג' הייתה בהולוקן, בערך בשנת 2310 לפני הספירה. התקבלו דיווחים על פומרולות.

גאוגרפיה וגאומורפולוגיה
-----------------------

השדה הגעשי הרוג' נמצא במרכז לוב, והנקודה הגבוהה ביותר שלו היא ב"גרט אס סבאה", 1200 מטרים מעל פני הים. השדה זוהה לראשונה כגעשי בשנת 1797. הכפר אל-פוקאהה נמצא 15 קילומטר צפונית לשדה הגעשי. בצפון השדה הגעשי נמצאו מספר שדות נפט. השדה הוא מרחב נמוך של סלעים געשיים, הנקטע מדי פעם על ידי הרי חרוטים וולקניים. שטח השדה הוא כ-45,000 קמ"ר, מה שהופך אותו לשדה הגעשי הבזלתי הגדול ביותר בצפון אפריקה. הנפח המוערך של כלל הסלעים הוולקניים בשדה הוא 5000 קילומטר מעוקב. ה"אל הרוג' אל אסוואד" (ההר השחור) וה"אל הרוג' אל אביאד" (ההר הלבן) נחשבות שתי תתי-יחידות של השדה הגעשי המרכזי.

גאולוגיה
--------

בניגוד לרוב השדות הגעשיים, השדה הגעשי הרוג' לא ממוקם קרוב אל שוליים של לוחות טקטוניים. רוב השדות הגעשיים באפריקה הוסברו על ידי נוכחותם של נקודות חמות, אולם בהרוג' המחקר מחשיב ללא סביר נוכחות של תימרת מעטפת. ככל הנראה, מקור הפעילות הגעשית בשדה הגעשי הרוג' הוא תוצאה של התנגשות בין שלושה מבנים גאולוגיים מתקופת תור הפלאוזואיקון, והתכה של המעטפת הרדודה.

ההר וואוו אן נמוס נחשב לפעמים כחלק מהשדה הגעשי. שדות געשיים נוספים בלוב הם: השדה הגעשי גריאן, גבל אל סוואדה, גבל נוקאי, והשדה הגעשי טיבסטי.

קישורים חיצוניים
----------------

ויקישיתוף מדיה וקבצים בנושא **השדה הגעשי הרוג'** בוויקישיתוף

הערות שוליים
------------

1. ↑  Global Volcanism Program | Haruj, Smithsonian Institution | Global Volcanism Program (באנגלית)
2. ↑  Megafezzan
3. ↑  Garet es Sebaa
4. ↑
נחושתיות ורדים על פרח.
**נחושתית הוורדים** (שם מדעי: *Cetonia aurata*, שם עממי: Green Rose Chafer) היא מין של חיפושית במשפחת הזבליתיים. אורכה כ-20 מילימטר וצבעה ירוק מתכתי בוהק עם גוני נחושת, כתוצאה מצבעוניות מבנית. לעיתים קרובות ישנם פסים לבנים גליים על כנפי החפייה שלה. היא נפוצה באירופה, דרום אנגליה וכן בדרום מזרח אסיה ובעיקר בהונג קונג.

ביולוגיה ואורח חיים
-------------------

נחושתית הוורדים מסוגלת למעוף מהיר, והיא עפה כאשר כנפי החפייה סגורות (הן נפתחות רק לצורך פתיחת וקיפול כנפי התעופה).

נחושתית הוורדים ניזונה מאבקה, צוף ופרחים, בעיקר ורדים. בנוסף הזחלים שלהן ניזונים מרקבובית ומפטריות ספרופיטיות. באירופה ניתן למצוא אותן על פרחים, בעיקר ורדים, במהלך ימים שמשיים בחודשים מאי עד יולי ולעיתים גם עד ספטמבר.

הפגית היא זחל מטיפוס דרן בצורת האות C ובעלת גוף קשיח, מקומט ושעיר עם ראש קטן ורגליים זעירות. הפגיות מסתתרות בחורף במקום שבן יש מזון ומתחפרות בתוך האדמה, כולל בגושי דשן, עלוות שלכת ועץ נרקב. הפגיות גדלות מהר ומתנשלות פעמיים לפני תחילת הסתיו. הן מתגלמות ביוני או יולי, וחלקן מגיחות בסתיו אך רובן מגיחות מהגולם באביב. באביב הן מזדווגות ומטילות ביצים בחומר אורגני מרקיב, ואז מתות. מחזור החיים שלהן הוא כשנתיים.

צבע
---

צבעה של נחושתית הוורדים הוא ירוק מתכתי בוהק עם גוני נחושת. הצבע נובע מצבעוניות מבנית, שנגרמת על ידי החזרה של אור מקוטב בעל קיטוב מעגלי; כמו רוב הזבליות זהו אור בעל קיטוב מעגלי שמאלי. כאשר מסתכלים על החיפושית דרך מקטב בעל קיטוב מעגלי ימני, החיפושית נראית חסרת צבע. החיפושית מופיעה גם בצבעים אחרים לצד הירוק הנפוץ, אלו כוללים נחושת, אפור ושחור. להמון פרטים יש פסים לבנים מגורענים וגליים על כנפי החפייה, אך בחלק אין.

* נחושתית הוורדים
* 
* 
*

גלריה
-----

* פגיתפגית
* גולםגולם
* בוגרבוגר
* עם כנפיים פתוחותעם כנפיים פתוחות
* תעופהתעופה
* ואריאציות צבעואריאציות צבע
* חיפושיות על פרח קוצניחיפושיות על פרח קוצני

ראו גם
------

* נחושתית הקוצים

קישורים חיצוניים
----------------

ויקישיתוף מדיה וקבצים בנושא **נחושתית הוורדים** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* NCBI
* GBIF
 |

* תמונות של *Cetonia aurata*
* Photos of Rose chafer - *Cetonia aurata* and other flower beetles.
* Rose chafer *Cetonia aurata*, some life cycle photos.
* Color of *Cetonia aurata* through 3D movie glasses, a 23-second YouTube video demonstrating the handedness of the shiny color of the beetle.
**שעונית כחולה** (שם מדעי: *Passiflora caerulea*), אשר ידועה גם בכינויה **שעונית מצויה**, היא צמח מטפס מקומי לדרומה של ברזיל וארגנטינה.

חביבה על גננים בזכות פרחיה המורכבים והריחניים, בעלי המראה המעט פלסטי.

תיאור
-----

זהו צמח מטפס אשר מסוגל להגיע לגובה של 15–20 מטר היכן שיש עצים זמינים לתמיכה. העלים מנוגדים ומאוצבעים בעלי חמש אונות בדומה ליד פרושה (לעיתים שלוש או שבע אונות), 10-18 ס"מ אורך ורוחב. בבסיס כל עלה ישנה קנוקנה נכרכת באורך של 5–10 ס"מ אשר מתפתלת סביב צמחייה תומכת כדי להחזיק את הצמח.

הפרח מורכב, בקוטר של כ- 10 ס"מ, עם עלי גביע וכותרת זהים במראה, לבנים משהו, מוקפים בזירי עטרה כחולים או סגולים, בחמישה אבקנים ירוקים-צהובים, ושלוש צלקות סגולות. לרוב ריחני. הפרי הוא ענבה אובלית כתומה-צהובה באורך 6 ס"מ על 4 ס"מ רוחב המכילה מספר זרעים. הפרי נאכל והזרעים מופצים על ידי יונקים וציפורים. באקלים טרופי הפריחה תארך במשך כל השנה.

זנים
----

תקריב על אברי הפרח
מין זה השתתף במספר גדול של הכלאות. ישנם מספר גדול של זנים, ביניהם:

* 'Chinensis' - זירי עטרה בכחול בהיר.
* 'Constance Elliott' - טופח על ידי נסיך אקסטר, בריטניה. בעל פרחים לבנים וריחניים. אינו פורח באותה התדירות של זנים אחרים.
* 'Grandiflora' - פרחים גדולים המגיעים לקוטר של 20 ס"מ.
* 'Hartwiesiana' - פרחים לבנים.
* 'Regnellii' - זירי עטרה ארוכים במיוחד.

טיפוח ושימושים
--------------

את השעונית הכחולה מגדלים ברחבי העולם. הפרי אכיל אך עם זאת תפל כאשר נאכל טרי. הוא יכול לשמש כתחליף לפטל שחור. יותר נחשק הוא הפרי של השעונית הנאכלת בעלת הטעם המתוק-חמצמץ. תה ניתן לחליטה מהפרחים ונאמר שהוא משחרר ממתחים וחרדות. למרות זאת, גליקוזידים ציאנדיים (אשר מתפרקים לציאניד) נמצאו בעלים, אך ניתן לפרק אותם על ידי הרתחה.

גלריה
-----

* הפרח במלוא הדרוהפרח במלוא הדרו
* עלווה וניצני פריחהעלווה וניצני פריחה
* פרי בשלפרי בשל
* פרח של אחד מהזניםפרח של אחד מהזנים
* שעונית כחולה 'Constance Elliott'שעונית כחולה 'Constance Elliott'
* חתך צד של אברי הצמחחתך צד של אברי הצמח
* מבט צדמבט צד

קישורים חיצוניים
----------------

ויקישיתוף מדיה וקבצים בנושא **שעונית כחולה** בוויקישיתוףמידע על גידול שעונית כחולה באתר פלנטיטה

|  |  |
| --- | --- |
| מזהים טקסונומיים עריכת הנתון בוויקינתונים | 
* TPL
* EOL
* ITIS
* NCBI
* GBIF
* IPNI
* Tropicos
 |

|  |  |
| --- | --- |
| בקרת זהויות עריכת הנתון בוויקינתונים | 
* NDL: 00577420

 |
**ויל מקדונלד** (באנגלית: **Will McDonald** ‏ נולד; 21 בספטמבר 1999) הוא שחקן קולנוע וטלוויזיה אוסטרלי.

ביוגרפיה
--------

מקדונלד נולד בסידני, אוסטרליה.

קריירה
------

ב-7 במאי 2012, לוהק מקדונלד לתפקידו הגדול הראשון בטלוויזיה כשהצטרף לצוות השחקנים הראשי של הסדרה האוסטרלית הפופולרית *קרוב רחוק*, שם גילם את ג'ט ג'יימס עד 1 ביולי 2015, עד שדמותו בסדרה גויסה לצבא. ויל קיבל את התפקיד שבוע אחרי שנבחן לתפקיד של ג'ט וגילה שהוא קיבל אותו. ב-19 בנובמבר 2015 חזר ויל כאורח לסדרה ועזב זמן קצר לאחר מכן. הוא חזר שוב כאורח ב-22 במאי 2017 והופעתו האחרונה הייתה ב-19 ביוני אותה שנה. ויל חזר לסדרה במרץ 2019, ועזב שוב ב-30 במאי של אותה שנה.

בשנת 2018 שיחק לצד זאווייר סמואל בסרט הטלוויזיה "Riot" ובסרט הקולנוע "The School". בשנת 2021 התארח בסדרת הטלוויזיה הקומית רוק הצעיר. באותה שנה לוהק לתפקיד ראשי בסדרת הטלוויזיה תיכון הלבבות השבורים.

בשנת 2022 שיחק בסרט "Blaze" שהוצג בפסטיבל הסרטים טרייבקה בשנת 2021.

פילמוגרפיה
----------

### טלוויזיה וקולנוע

| שנה | סדרה | דמות | הערות |
| --- | --- | --- | --- |
| 2012 - 2015, 2017, 2019 | קרוב רחוק | ג'ט ג'יימס | **343** פרקים |
| 2018 | Riot | ג'רמי | סרט טלוויזיה |
| 2018 | The School | זאק | סרט קולנוע |
| 2021 | רוק הצעיר | ג'סטין | פרק אחד |
| 2022 | Blaze | מישה | סרט קולנוע |
| 2022 | תיכון הלבבות השבורים | קא$ש | סדרת טלוויזיה, תפקיד ראשי |

פרסים ומועמדויות
----------------

| שנה | קטגוריה | פרס | סדרה | תוצאה |
| --- | --- | --- | --- | --- |
| 2013 | הכישרון הגברי החדש הפופולרי ביותר | פרס לוגי | קרוב רחוק | מועמד |

קישורים חיצוניים
----------------

* ויל מקדונלד, ברשת החברתית אינסטגרם
* ויל מקדונלד, במסד הנתונים הקולנועיים IMDb (באנגלית)

הערות שוליים
------------

1. ↑  "'Heartbreak High' Netflix Reboot: The Cast, Plot & Release Date Revealed".
2. ↑
3. ↑  Jacob Mouradian, Film Review: BLAZE: A Coming-Of-Age Drama That Speaks Thorny Truths Through Sparkly Fantasies [Tribeca 2022], FilmBook, ‏5 במאי 2022
**השדרה בגשם** (באנגלית: **The Avenue in the Rain** היא יצירה בשמן על בד, שנוצרה על ידי הצייר האמריקאי צ'יילד האסאם בשנת 1917. בציור מתוארת השדרה החמישית שבניו יורק המכוסה בדגלי ארצות הברית ביום גשום. זוהי אחת משש יצירות של האסאם שנמצאות בתערוכה קבועה בבית הלבן, וושינגטון די. סי.

אודות היצירה
------------

בין השנים 1916 עד 1919 האסאם השלים כ-30 ציורים של רחובות עם דגלי ארצות הברית. יצירה זו הושלמה ב-1917, קצת לפני שארצות הברית הצטרפה למלחמת העולם הראשונה. חודש לפני כן, גרמניה הטביעה ספינות של ארצות הברית. בסוף פברואר 1917, נחשף מברק צימרמן וב-16 באפריל ארצות הברית הכריזה על הצטרפותה למלחמה.

הצבעים הדומיננטיים בציור הם אדום, כחול ולבן כסמל לדגל ארצות הברית. ניתן לראות דמויות המחזיקות מטריות, וכן את הרקע המטושטש. הדגלים נראים כמרחפים באוויר, והבניינים שעליהם תלויים לא נראים בציור. הדמויות והדגלים משתקפים במדרכה הרטובה. ייתכן כי האסאם הושפע מיצירותיו של קלוד מונה על יום הבסטיליה.

היצירה נתרמה לבית הלבן ב-1963. הציור היה תלוי בין חדר השינה של ג'ון קנדי לבין חדר האוכל הנשיאותי במשך שנים רבות. בתקופות כהונתם של ביל קלינטון, ברק אובמה ודונלד טראמפ הציור נתלה בחדר הסגלגל.

שאר היצירות בסדרת הדגלים של האסאם
---------------------------------

* ארבעה ביולי, (1916)ארבעה ביולי, (1916)
* הדגלים בוולדוף, (1916)הדגלים בוולדוף, (1916)
* שדרת בעלי הברית, (1917)שדרת בעלי הברית, (1917)
* דגלים, השדרה החמישית, (1918)דגלים, השדרה החמישית, (1918)
* יום בעלי הברית, (1918)יום בעלי הברית, (1918)

קישורים חיצוניים
----------------

ויקישיתוף מדיה וקבצים בנושא **השדרה בגשם** בוויקישיתוף
**בית האופרה של אוסלו** (בנורווגית: **Operahuset**) הוא בית האופרה, הבלט ותיאטרון האופרה הלאומי בנורווגיה. הבניין ממוקם בשכונת Bjørvika במרכז אוסלו ובקצה האוסלופיורד. הוא מופעל על ידי הסטטסביג, הסוכנות הממשלתית המנהלת את הרכוש עבור ממשלת נורווגיה. המבנה מכיל 1,100 חדרים בשטח כולל של 49,000 מ"ר. האודיטוריום הראשי מכיל 1,364 מושבים ושני חללי הופעה נוספים יכולים להכיל 200 ו-400 מושבים. הבמה המרכזית היא ברוחב 16 מטר ועומקה 40 מטר. זהו מבנה התרבות הגדול ביותר שנבנה בנורווגיה מאז הושלמה קתדרלת נידארוס בסביבות 1300.

היסטוריה
--------

בשנת 1999, לאחר ויכוח ארוך, החליט בית המחוקקים הנורווגי להקים בית אופרה חדש באוסלו. נערכה תחרות עיצוב, ומתוך 350 ההצעות שהתקבלו, השופטים בחרו בזו של משרד האדריכלים הנורווגי סנוהטה. הבנייה החלה בשנת 2003 והסתיימה בשנת 2007. בפתיחה החגיגית ב-12 באפריל 2008 השתתפו האראלד החמישי, מלך נורווגיה, מרגרטה השנייה, מלכת דנמרק, נשיאת פינלנד טריה הלונן ומנהיגים נוספים. במהלך שנת הפעילות הראשונה נכחו במצטבר 1.3 מיליון איש.

בית האופרה זכה בפרס התרבות בפסטיבל האדריכלות העולמי בברצלונה באוקטובר 2008, ובפרס האיחוד האירופי לאדריכלות עכשווית לשנת 2009.

המבנה
-----

גג הבניין יוצר רחבה גדולה המזמינה את הולכי הרגל לעלות ולהביט בנוף הפנורמי של אוסלו. מגדל הבמה עטוף באלומיניום לבן, בעיצוב המעורר דפוסי אריגה ישנים.

הלובי מוקף בחלונות בגובה 15 מטר עם מסגור מינימלי וזכוכית מיוחדת המאפשרת נוף מקסימלי של המים. הגג נתמך בעמודים דקים שנועדו גם הם לא להפריע לנופים.

משטחים פנימיים מכוסים בעץ אלון כדי להכניס חמימות לחללים בניגוד לקרירות החיצונית הלבנה. האודיטוריום הראשי מואר בנברשת אובלית המכילה 5,800 קריסטלים בעבודת יד. המושבים כוללים מוניטורים למערכת ליברית אלקטרונית.

אמנות
-----

מספר פרויקטים אמנותיים הוזמנו עבור הפנים והחוץ של בית האופרה. הבולט ביותר הוא פסל שנבנה מפלדה וזכוכית מאת מוניקה בונוויצ'יני. הוא מותקן באופן קבוע על פלטפורמת בטון בפיורד הסמוך לבית האופרה וצף על המים כדי ליצור פנים המשתנות ללא הרף לצופים. העבודה נחשפה על ידי המלכה סוניה ב-11 במאי 2010.

לוח קיר מחורר המכסה את תומכי הגג בלובי תוכנן על ידי אולאפור אליאסון. הוא כולל פתח משושה ומואר מלמטה ומאחור כדי ליצור אשליה של קרח נמס. אמנים נוספים עיצבו את צורת המרצפות בחצר הקדמית ובגג.

וילון הבמה המרכז יעוצב כך שייראה כמו נייר אלומיניום מקומט. יוצר הוילון סרק פיסת נייר כסף מקומטת לתוך מחשב שתרגמה את המידע לנול ששזר את הווילון כדי ליצור אפקט תלת ממדי. משקלו של הוילון הוא 500 ק"ג).

גלריית תמונות
-------------

* בית האופרה של אוסלו, 2008בית האופרה של אוסלו, 2008
* בית האופרה של אוסלו, 2022בית האופרה של אוסלו, 2022
* קיר העץ בכניסהקיר העץ בכניסה
* הקהל עולה במדרגות בלוביהקהל עולה במדרגות בלובי

קישורים חיצוניים
----------------

ויקישיתוף מדיה וקבצים בנושא **בית האופרה של אוסלו** בוויקישיתוף
* 

* אתר האינטרנט הרשמי של בית האופרה של אוסלו (בנורווגית)

הערות שוליים
------------

1. ↑  Om operahuset, www.operaen.no (בנורווגית ספרותית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 7674881-9
* MusicBrainz: d12ebe8b-615b-45d9-af0f-dedafa6c0683
* VIAF: 4145244333174481339
* WorldCat: viaf-4145244333174481339

 |
רודנקו במהלך משפט נירנברג
**רומן רודנקו** (ברוסית: **Роман Андреевич Руденко**;‏ 7 באוגוסט 1907 – 23 בינואר 1983, מוסקבה, ברית המועצות), היה משפטן סובייטי, אשר כיהן כתובע הסובייטי במשפטי נירנברג וראש התביעה הסובייטית בשנים 1953–1981.

חייו
----

רומן רודנקו נולד בכפר נוסובקה בקרבת צ'רניגוב (אז בתחומי האימפריה הרוסית, כיום באוקראינה) למשפחת איכרים ענייה. לאחר סיום שבע שנות לימוד החל לעבוד. ב-1926 התקבל למפלגה הקומוניסטית. בהמלצת המפלגה נסע למוסקבה וב-1929 סיים לימודי משפטים בבית הספר למשפטים בעיר וחזר לצ'רניגוב. רודנקו החל לעבוד במנגנון התביעה המחוזית. במהלך המחצית השנייה של שנות ה-30, עמד רודנקו בראש התביעה בכמה מחוזות באוקראינה הסובייטית. במהלך הטיהורים הגדולים, היה רודנקו חבר בצוות מצומצם ("שלישייה") אשר קיבל סמכויות ענישה במחוז דונייצק. בשנים 1940–1942, שהה רודנקו במוסקבה בהשתלמויות ואחר כך הועסק במנגנון התביעה הכללית בבירה הסובייטית. בשנים 1944–1953 עמד בראש התביעה באוקראינה.

ביוני 1945, כיהן רודנקו כתובע במשפט משתתפי המחתרת הפולנית שחבריה התנגדו להכללת פולין בתחום ההשפעה הסובייטית. בשנים 1945–1946, שהה רודנקו בגרמניה, עמד בראש המשלחת הסובייטית למשפטי נירנברג וכיהן בתפקיד התובע מטעם ברית המועצות. ב-1953, לאחר פטירת יוסיף סטלין, קודם לתפקיד ראש התביעה הכללית של ברית המועצות. בעת כהונתו בתפקיד, השתתף במשפטיהם של לברנטי בריה ומקורביו. החל מ-1956, נטל רודנקו חלק פעיל בתהליך מתן החנינות לקורבנות רדיפותיו של סטלין. ב-1960, כיהן כתובע מטעם המדינה במשפטו של פרנסיס גארי פאוורס, אשר הופל עם מטוס הלוקהיד U-2 אותו הטיס בשמי ברית המועצות. ב-1961, נבחר רודנקו לחבר בוועדה המרכזית של המפלגה הקומוניסטית.

במהלך שנות ה-70, עסק רודנקו בהכנת מסמכים וחוות דעת על דיסידנטים הסובייטים, לראשי המפלגה הקומוניסטית.

רומן רודנקו הלך לעולמו ב-1981, בעודו מכהן בתפקיד ונטמן בבית העלמין נובודוויצ'יה.

לאות הערכה על פעילותו בתחום התביעה, הוענק לו עיטור לנין (5 פעמים), עיטור הדגל האדום של העמל ותואר גיבור העמל הסוציאליסטי. רודנקו עמד בראש התביעה הכללית של ברית המועצות במשך 27 שנים, החל מתקופתו של ניקיטה חרושצ'וב וכלה בתקופתו של ליאוניד ברז'נייב.

קישורים חיצוניים
----------------

ויקישיתוף מדיה וקבצים בנושא **רומן רודנקו** בוויקישיתוף
* רומן רודנקו, באתר "Find a Grave" (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007280842105171
* BnF: cb12934757g (data)
* CiNii: DA0426481X
* GND: 12413744X
* ISNI: 0000 0000 8141 0415
* LCCN: n86045260
* NKC: jx20080826029
* NTA: 073051519
* SUDOC: 104612436
* VIAF: 61677706
* WorldCat: lccn-n86045260

 |